Volkswagen Golf

Šis straipsnis apie automobilį. Apie kitas termino „Golfas“ reikšmes skaitykite straipsnį – Golfas.

Volkswagen Golf – nuo 1974 m. Vokietijos koncerno „Volkswagen AG“ gaminamas automobilis, patenkantis tarp labiausiai parduodamų pasaulyje automobilių trejetuko. Paskelbtas Lietuvos metų automobiliu 2004 ir 2013. Šis automobilis tapo Europos metų automobiliu du kartus – 1992 ir 2013 m.

Naujausia Volkswagen Golf versija yra nuo 2019 m. gaminama aštuntoji modelio karta.

Pirma karta 
1974 m. gegužę Volkswagen pristatė pirmos kartos priekiu varomą „Golfą“, kuris pakeitė VW Beetle. Vėliau VW pristatė sportiškesnį VW Golf GTI (1976 m. birželį), dyzelinu varomą versiją (1976 m. rugsėjį), Jetta (Golf sedanas, 1979 m. spalį), Golf Cabriolet (1980 m. sausį) ir ant Golf platformos gamintą Volkswagen Caddy.

Golf Mk1 JAV ir Kanadoje buvo pardavinėjamas kaip Volkswagen Rabbit, o Meksikoje kaip Volkswagen Caribe. Atnaujinta Golf Mk1 versija buvo gaminama Pietų Afrikoje kaip Citi Golf nuo 1984 iki 2009 m.

Antra karta 
Antros kartos Volkswagen Golf automobilis pradėtas gaminti 1983–1991 m. Buvo pagaminta apie 6,3 mln automobilių.

Trečia karta 

Trečios kartos Volkswagen Golf automobilis buvo gaminamas 1991–1999 m. Cabrio versija buvo gaminama 1994–2004 m.

Ketvirta karta 
Ketvirtos kartos Volkswagen Golf automobilis buvo gaminamas 1997–2003 m.

Šios kartos Golf nebuvo sukurtas kabrioletas, vietoj to kompanija naudoja senesnės versijos kabrioletą su pakeistais priekiniais, galiniais bamperiais, bei priekiniais žibintais.

Galingiausia versija buvo R32. Ji turėjo visai naują VR6 3.2 L variklį su 24 vožtuvais ir išgaunantį 241 AG (180 kW) galią ir 320 Nm sukimo momentą. Volkswagen Golf vėl sudarė puikų įspūdį – aukštos kokybės interjeras, tolygus važiavimas, patogus ir talpus. Tačiau kai kuriems automobilis pasirodė nepatikimas.

Penkta karta 
Penktos kartos „Volkswagen Golf“ oficialiai debiutavo 2003 m. rugsėjį tarptautiniame Frankfurto automobilių salone. Penktos kartos Golf gaminamas su dviejų bei keturių durų kėbulais bei trijų lygių – Trendline, Comfortline bei Sportline – vidaus įranga.

Penktosios kartos „Golf“ nuo konvejerių nuriedėjo su 7 skirtingais naujais varikliais, kuriuose įdiegtos naujausios tiesioginio įpurškimo technologijos. Buvo siūloma rinktis iš keturių galimų agregatų: montuojami benzininiai 1,4 litro 75 AG ir 1,6 litro 102 AG ir du turbodyzeliniai TDI (1,9 litro 105 AG ir 2,0 litro 140 AG) agregatai.

Šešta karta 
Nuo 2008 m. Kurdami ir šeštosios kartos „Golf“ gamintojai tvirtai žinojo, nuo ko derėtų pradėti. Buvo grįžta net į 1974 m. ir dar kartą atidžiau įsižiūrėta į pirmąjį „Golf“. Gamintojams jis taip patiko, kad paskui buvo ištyrinėtas kiekvienas „Golf“, kurį iki tol jie buvo sukūrę. Nuolatinius tobulinimus per trisdešimt metų gana sunku pranokti, tačiau, regis, kuriant paskutinės modifikacijos „Golf’ą“ gamintojams tai pavyko.

Pirkėjams naujasis „VW Golf“ siūlomas su vienu iš šešių motorų: keturių benzininių ir dviejų dyzelinių. Benzininių variklių gamą sudarys šie motorai: 1,4 l/80 AG, 1,6 l/102 AG, 1,4 l/122 AG ir 1,4 l/160 AG. Dyzelinių variklių gerbėjams gamintojas prekybos pradžioje siūlo du motorus – 2,0 l/110 AG arba 2,0 l/140 AG. Vėliau dyzelinių variklių gamą vokiečiai žada praplėsti nuo 90 iki 170 AG motorais.

Šaltiniai 

Golf